****ОБЩИНСКА ИЗБИРАТЕЛНА КОМИСИЯ ЯМБОЛ****

**ПРОТОКОЛ**

**№ 62**

**На 25 август 2017 г. се проведе заседание на Общинска избирателна комисия Ямбол при следния**

**Д н е в е н р е д:**

1. Доклад по входяща поща

*докладчик: Екатерина Янева*

2. Предсрочно прекратяване пълномощията на общински съветник в ОС гр. Ямбол и обявяване за избран Общински съветник в ОС гр. Ямбол следващият кандидат от листата на ПП „ГЕРБ”

*докладчик: Екатерина Янева*

**ПРИСЪСТВАХА**: Екатерина Янева, Мариана Гърдева, Димитър Събев, Станка Раданова, Недялко Савов, Драгомир Димитров и Весела Караманова.

**ОТСЪСТВАХА**:Младенка Делибалтова, Мехмед Мехмедов, Светла Кирилова и Мирослава Янева

Заседанието бе открито в 13:30ч. и председателствано от г-жа Екатерина Янева– председател на комисията.

**ПРЕДСЕДАТЕЛЯТ ЕКАТЕРИНА ЯНЕВА**: Уважаеми колеги, в залата присъстват 7 членове на комисията, имаме необходимия кворум за провеждане на днешното заседание.

Предлагам колегата Драгомир Димитров за преброител при отчитане на поименното гласуване, а за изготвяне на протокола- колегата Събев. Който е съгласен с така направеното предложение, моля да гласува.

Гласували **За** – 7 членове: Екатерина Янева, Мариана Гърдева, Димитър Събев, Станка Раданова, Недялко Савов, Драгомир Димитров и Весела Караманова

Против – няма.

**ПРЕДСЕДАТЕЛЯТ ЕКАТЕРИНА ЯНЕВА**: Колеги, повод за провеждане на днешното заседание е депозирано чрез Председателя на Общинския съвет заявление за предсрочно прекратяване на пълномощията на общински съветник от квотата на ПП ГЕРБ. Видно от съдържанието на заявлението се касае за подадена от общинския съветник оставка. Заявлението е входирано в ОИК Ямбол с вх.№293/23.08.2017г. Оставката е доброволен едностранен акт изхождащ от носителя на правото, отправено до съответния компетентен орган. При наличието на това му изявление, Общинската избирателна комисия е задължена да се съобрази със същото. Касае се до признато от закона право установено в полза на общинския съветник. В хипотезата на т.3 на чл. 30,ал.4 от ЗМСМА, за избрания за общински съветник, не съществува никакво задължение за представянето на каквито и да са било други доказателства и мотиви за освобождаването му от това му качество, освен да депозира оставката си, което Георги Тодоров Славов е сторил чрез подаденото от него заявление. Че това е така следва и по аргумент от разпоредбата на чл. 30, ал.5, изречение последно от ЗМСМА, съгласно която предвид липсата на удостоверяването на допълнителни обстоятелства, за разлика от останалите хипотези на предсрочно прекратяване пълномощията на общински съветник, за Председателя на Общинския съвет е вменено задължение в случаите по т.3 на чл. 30, ал.4 от ЗМСМА, в тридневен срок от постъпване на оставката, същата да бъде изпратена в ОИК, независимо, че в изпълнение на предвидената от закона процедура, на заявителя следва да бъде предоставен срок за представяне на възражение, след което в тридневен срок да приеме решение. В случая не съществува задължение и не се съдържа никъде изискване за обосноваване на това си искане от общинския съвтник с конкретни мотиви.В тази връзка ще Ви представя проекта за решение, с което едновременно ще обявим за избран за общински съветник следващият кандидат от ПП ГЕРБ. Но преди това нека да установим всъщност от документите, които са пред вас, кой е следващият в листата кандидат. Давам думата на Мариана Гърдева в тази връзка. Заповядайте Гърдева.

**МАРИАНА ГЪРДЕВА**: Колеги от Справка за класиране според преференциите от 26.10.2015г. на „Информационно обслужване” АД е видно, че не са налице обстоятелствата по чл.458, ал.5 от ИК и следващият в листата на ПП „ГЕРБ” кандидат е **Дичо Иванов Тодоров**

 **ПРЕДСЕДАТЕЛЯТ ЕКАТЕРИНА ЯНЕВА:** Благодаря Гърдева. Колеги представям ви следният проект за решение:

В Общинска избирателна комисия в гр.Ямбол е постъпило заявление чрез Председателя на Общински съвет Ямбол с вх.№293 от 23.08.2017г. от Георги Тодоров Славов– общински съветник от листата на ПП „ГЕРБ”, с което се заявява желание за предсрочно прекратяване на пълномощията му като Общински съветник на основание чл. 30, ал.4, т.3 от ЗМСМА - подаване на оставка чрез председателя на общинския съвет до общинската избирателна комисия.

Общинска избирателна комисия в Община Ямбол констатира, че са налице законовите предпоставки на чл.30, ал.4, т.3 от ЗМСМА, за предсрочно прекратяване на пълномощията на общинския съветник Георги Тодоров Славов. Оставката е доброволен едностранен акт изхождащ от носителя на правото, отправено до съответния компетентен орган. При наличието на това му изявление, Общинската избирателна комисия е задължена да се съобрази със същото. Касае се до признато от закона право установено в полза на общинския съветник. В хипотезата на т.3 на чл. 30,ал.4 от ЗМСМА, за избрания за общински съветник, не съществува никакво задължение за представянето на каквито и да са било други доказателства и мотиви за освобождаването му от това му качество, освен да депозира оставката си и което Георги Тодоров Славов е сторил чрез подаденото от него заявление. Че това е така следва и по аргумент от разпоредбата на чл. 30, ал.5, изречение последно от ЗМСМА, съгласно която предвид липсата на удостоверяването на допълнителни обстоятелства, за разлика от останалите хипотези на предсрочно прекратяване пълномощията на общински съветник, за Председателя на Общинския съвет е вменено задължение в случаите по т.3 на чл. 30, ал.4 от ЗМСМА, в тридневен срок от постъпване на оставката, същата да бъде изпратена в ОИК, независимо, че в изпълнение на предвидената от закона процедура, на заявителя следва да бъде предоставен срок за представяне на възражение, след което в тридневен срок да приеме решение. На основание чл.30, ал.7 от ЗМСМА, ОИК Ямбол със същото Решение, с което се прекратяват пълномощията на общинските съветници, следва да обяви за избран за общински съветник следващия в листата на ПП „ГЕРБ” кандидат за общински съвтеник.

От извършената проверка в Справка за класиране според преференциите от 26.10.2015г. на „Информационно обслужване” АД се установи, че не са налице обстоятелствата по чл.458, ал.5 от ИК. Предвид разпоредбата на чл.454, ал.6 от ИК, следващият в листата на ПП „ГЕРБ” кандидат е Дичо Иванов Тодоров.

Предвид изложеното и на основание чл.30, ал.4, т.3 и ал.7 от ЗМСМА, чл. 87, ал. 1, т.1 и т.24 и чл.458, ал.1 от ИК Общинска избирателна комисия -Ямбол

**Р Е Ш И:**

1. Прекратява пълномощията  като общински съветник в ОС – гр. Ямбол на **Георги Тодоров Славов**, с ЕГН ……….. и анулира издаденото му Удостоверение.

2**.**Обявява за избран за общински съветник в ОС – Ямбол, от листата на ПП „ГЕРБ” **Дичо Иванов Тодоров** с ЕГН ……….. и издава удостоверение за Общински съветник.

3. В изпълнение на чл.30, ал.8 от ЗМСМА препис от настоящото Решение следва да бъде изпратено на Председателя на Общински съвет в гр.Ямбол в тридневен срок от влизането му в сила.

Колеги някакви коментари по докладвания проект за решение.Не виждам такива, затова който е съгласен с него моля да гласува.

**ДРАГОМИР ДИМИТРОВ:** Гласували **За** – 7 членове: Екатерина Янева, Мариана Гърдева, Димитър Събев, Станка Раданова, Недялко Савов, Драгомир Димитров и Весела Караманова

Против – няма.

**ПРЕДСЕДАТЕЛЯТ ЕКАТЕРИНА ЯНЕВА:** Решението се приема и е с №225-МИ/25.08.2017г.

Сега колеги следва да издадем Удостоверение на обявеният за избран общински съветник и да се изготви писмо до Об.СЯмбол, с което да се представи екземпляр от Решението и Удостоверението на общинския съветник. Закривам заседанието.

Заседанието бе закрито в 14:22 часа

ПРЕДСЕДАТЕЛ:

 Екатерина Янева

СЕКРЕТАР:

 Недялко Савов